C 369/7

ET

Veinisektoris kasutatava nimetuse tootespetsifikaati tehtava liidu muudatuse heakskiitmise taotluse avaldamine vastavalt Euroopa Parlamendi ja nõukogu määruse (EL) nr 1308/2013 artikli 97 lõikele 4

(2022/C 369/06)

Käesoleva dokumendi avaldamine annab õiguse esitada vastuväiteid Euroopa Parlamendi ja nõukogu määruse (EL) nr 1308/2013 (1) artikli 98 kohaselt kolme kuu jooksul alates käesoleva dokumendi avaldamise kuupäevast.

TOOTESPETSIFIKAATI TEHTAVA LIIDU MUUDATUSE TAOTLUS

„Almansa“

PDO-ES-A0044-AM05

Taotluse esitamise kuupäev: 11.5.2022

1. Taotleja ja õigustatud huvi

Agrupación de Productores de Vino con D.O. Almansa [päritolunimetusega „Almansa“ veinide tootjaorganisatsioon]

See hõlmab kõiki ettevõtjaid, kes toodavad kaitstud päritolunimetusega veini ja sel eesmärgil viinamarju.

2. Tootespetsifikaadi osa, mida muutmine hõlmab

☐ Toote nimetus

☐ Viinamarjasaaduse kategooria

☐ Seos piirkonnaga

☒ Turustamiskeeld

3. Muudatuse kirjeldus ja põhjendused

Lisatud on uus lõik pakendamise kohta, milles märgitakse, et villimine peab toimuma määratletud piirkonnas.

Sellega on muudetud tootespetsifikaadi punkti 8 ja koonddokumendi punkti 9.

Seda muudatust käsitatakse määruse (EL) 2019/33 artikli 14 lõikes 1 sätestatud liidu muudatuse kategooria alla kuuluvana.

PÕHJENDUS

Vastavalt komisjoni delegeeritud määruse (EL) 2019/33 artiklile 4 on selle nõude lisamise põhjus kaitsta kaitstud päritolunimetusega veinide „Almansa“ kvaliteeti ja mainet, tagada nende päritolu ning päritolupiirkonnaga seotud erilised omadused ja kvaliteet.

Kaitstud päritolunimetusega veinide tootmine ei lõpe virde veiniks muutmise protsessiga alkoholkäärimise ja muude täiendavate protsesside kaudu, vaid pigem pakendamisega. Pakendamist tuleb lugeda nende veinide tootmise viimaseks etapiks, kuna see hõlmab ka muid veinivalmistustavasid, mis võivad eriomadusi mõjutada, näiteks filtreerimine, stabiliseerimine ja mitmesugused parandusmeetmed.

Selle kohustusega välditakse võimalikke ohte, mis kaasnevad veinide vedamisega väljapoole nende tootmispiirkonda, sealhulgas oksüdeerumist ja kõrgest või madalast temperatuurist tingitud kuumastressi ja toote riknemist, mis võib kahjustada toote füüsikalis-keemilisi omadusi (happesus, polüfenoolid ja värvained) ja organoleptilisi omadusi (värv, lõhn, maitse) ning püsivust. Samuti vähendab see (bakterite, viiruste, seente, hallitusseente või pärmseente kaudu) mikrobioloogilise saastumise riski.

Selle nõude kehtestamine on kasulik ettevõtjatele, kes on võimalikest riskidest teadlikud ja vastutavad kaitstud päritolunimetusega veini kvaliteedi säilitamise eest, ning annab tarbijatele tagatised veini päritolu ja kvaliteedi ning tootespetsifikaadile vastavuse suhtes.

KOONDDOKUMENT

1. Uus nimetus (uued nimetused)

Almansa

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

5. Kvaliteetvahuvein

4. Veini(de) kirjeldus

1. Kuivad valged ja roosad veinid

LÜHIKIRJELDUS

Valged veinid on kerged, mõõduka alkoholisisaldusega ja kahvatukollasest kuldkollaseni varieeruva värvusega. Ülekaalus on puuviljased noodid, kuid aimata võib ka puiduseid ja röstimise nüansse. Hea happesusega, värske ja puuviljase maitsega. Maitses võib aimata kergeid puidu ja röstimise nüansse.

Roosad veinid on maasikaroosast vaarika- ja lõheroosani varieeruva värvusega. Need on värsked, kerged ja keskmise happesusega veinid. Erksa ja puuviljase maistega.

* Maksimaalne üldalkoholisisaldus jääb ettenähtud piiridesse kooskõlas asjakohaste ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11,5 Minimaalne üldhappesus 4 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 10 Maksimaalne vääveldioksiidi üldsisaldus (milligrammides liitri kohta) 180

2. Valged, roosad ja punased poolkuivad, poolmagusad ja magusad veinid

LÜHIKIRJELDUS

Välimuselt ja lõhnalt sarnanevad need samast viinamarjasordist valmistatud kuivade veinidega.

Maitsmisel on tasakaalus happesus, alkoholi- ja jääksuhkrusisaldus.

* Maksimaalne üldalkoholisisaldus jääb ettenähtud piiridesse kooskõlas asjakohaste ELi õigusaktidega.

* Vääveldioksiidi maksimaalne üldsisaldus: 180 milligrammi liitri kohta, kui üldsuhkrusisaldus fruktoosi ja glükoosina ületab 5 grammi liitri kohta, ning seaduslik piirmäär, kui sisaldus fruktoosi ja glükoosina on alla 5 grammi liitri kohta.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 9 Minimaalne üldhappesus 3 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 16,7 Maksimaalne vääveldioksiidi üldsisaldus (milligrammides liitri kohta)

3. Kuiv punane vein

LÜHIKIRJELDUS

Veinide värvus võib olla keskmise tugevusega kuni väga intensiivne ning varieeruda punastest toonidest lillakateni, granaat-, kirsi- või rubiinpunase varjundini ja olla telliskivipunaste nüanssidega.

Keskmise tugevusega kuni jõulisema puhta aroomiga, aimata võib puiduseid ja röstimise noote.

Keskmise tugevusega kuni jõulisema maitsega, heas tasakaalus ja hea struktuuriga, maitses võib tunda puiduseid ja röstimise nüansse.

* Maksimaalne üldalkoholisisaldus jääb ettenähtud piiridesse kooskõlas asjakohaste ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12 Minimaalne üldhappesus 4 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 11,7 Maksimaalne vääveldioksiidi üldsisaldus (milligrammides liitri kohta) 150

4. Kvaliteetvahuvein

LÜHIKIRJELDUS

Peente püsivate mullidega valgete veinide värvus varieerub kahvatukollasest särava kuldkollaseni, roosasid veine on roosadest tellisepunaste toonideni. Puhtad ja puuviljased aroomid. Veinid nimetusega Reserva on tugeva lõhnaga. Tasakaalustatud maitsega, maitselt maheda struktuuriga.

* Maksimaalne üldalkoholisisaldus jääb ettenähtud piiridesse kooskõlas asjakohaste ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 10 Minimaalne üldhappesus 3,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta) 185

5. Veinivalmistustavad

5.1. Veinivalmistamise eritavad

Virde või veini ekstraheerimiseks ja pressimisjääkidest eraldamiseks rakendatakse asjakohast rõhku, nii et saagikus oleks kuni 74 liitrit veini 100 kilogrammi punaste viinamarjade kohta ja 70 liitrit veini 100 kilogrammi valgete viinamarjade kohta.

Punaste veinide tootmiseks peab minimaalne leotamisaeg olema 48 tundi.

Valgeid viinamarjasorte ei ole lubatud segada punastega.

Laagerdamisel kasutatavad puidust anumad peavad olema tammevaadid, mille maht peab vastama teatavate traditsiooniliste nimetuste kasutamise kohta kehtivate õigusaktidega sätestatud mahupiirangutele.

Vaadis laagerdamine

5.2. Maksimaalne saagikus

Valged viinamarjasordid, mida kasvatatakse goblet’-meetodil ehk viinapuude lehtrikujuliseks tagasilõikamisega

7 860 kilogrammi viinamarju hektari kohta

55 hektoliitrit hektari kohta

Punased viinamarjasordid, mida kasvatatakse goblet’-meetodil ehk viinapuude lehtrikujuliseks tagasilõikamisega

6 430 kilogrammi viinamarju hektari kohta

47,58 hektoliitrit hektari kohta

Valged viinamarjasordid, mida kasvatatakse spaleermeetodil ehk tugivõrestikul

11 430 kilogrammi viinamarju hektari kohta

80 hektoliitrit hektari kohta

Punased viinamarjasordid, mida kasvatatakse spaleermeetodil ehk tugivõrestikul

10 000 kilogrammi viinamarju hektari kohta

74 hektoliitrit hektari kohta

6. Määratletud geograafiline piirkond

Geograafiline piirkond hõlmab viinamarjaistandusi ja istandusaluseid maatükke, mis asuvad järgmistes omavalitsusüksustes:

— Almansa,

— Alpera,

— Bonete,

— Corral Rubio,

— Higueruela,

— Hoya Gonzalo,

— Pétrola,

— Chinchilla: ala, mis piirneb maanteega AB-402 (mis kulgeb Hornast Venta de Alhamani) ning ühest küljest Pétrola ja Corral Rubio omavalitsusüksusega ja teisest küljest Bonete, Higueruela ja Hoya Gonzalo omavalitsusüksusega.

7. Veiniviinamarjasordid

„GARNACHA TINTORERA“

„MONASTRELL“

„VERDEJO“

8. Seos(t)e kirjeldus

8.1. Vein

Päritolunimetuse „Almansa“ tootmispiirkond asub kliima ülemineku piirkonnas. Viinamarjaistandused asuvad tasandikel, mida iseloomustavad läbilaskvad mullad, mis on lubjakivirikkad ja toitainevaesed. Keskmine sademete hulk on väike – 250 mm aastas. Vähene sademete hulk, vett läbilaskev pinnas ning väike saagikus võimaldavad toota rikkaliku lõhna ja väga intensiivse värvusega veine.

8.2. Kvaliteetvahuvein

Suur temperatuuri kõikumine ja lubjakivirikkad mullad võimaldavad kasvatada lubatud sorte, mis annavad veinidele aroomikuse ja tasakaalu. Lisaks tagavad kuivus, väike saagikus ja päikesepaiste loomuliku alkoholisisalduse, võimaldades toota kindlaksmääratud alkoholisisaldusega veine. Vahuveinide valmistamisel kasutatakse alusveinina eelmises punktis nimetatud veine, mistõttu kehtib nende seoste kirjelduses öeldu ka vahuveinide kohta.

9. Muud olulised tingimused (pakendamine, märgistamine, muud nõuded)

Õigusraamistik:

siseriiklikud õigusaktid

Lisatingimuse liik:

märgistamisega seotud lisasätted

Tingimuse kirjeldus:

kindla ja ainsa viinamarjasordi nime kasutamiseks peab vähemalt 85 % viinamarjadest pärinema sellest viinamarjasordist ning see peab olema märgitud veiniregistris.

Õigusraamistik:

siseriiklikud õigusaktid

Lisatingimuse liik:

pakendamine määratletud geograafilises piirkonnas.

Tingimuse kirjeldus:

kaitstud päritolunimetuse nõuetekohase kasutamise tagamiseks tuleb kogu vein enne välja saatmist villida. Kaitstud päritolunimetusega veinide tootmine ei lõpe virde veiniks muutmise protsessiga alkoholkäärimise ja muude täiendavate protsesside kaudu, vaid pigem pakendamisega. Pakendamist tuleb lugeda nende veinide tootmise viimaseks etapiks, kuna see hõlmab ka muid veinivalmistustavasid, mis võivad eriomadusi mõjutada, näiteks filtreerimine, stabiliseerimine ja mitmesugused parandusmeetmed.

Link tootespetsifikaadile

http://pagina.jccm.es/agricul/paginas/comercial-industrial/consejos_new/pliegos/Mod_AM04%20_ALMANSA_cc_20210423.pdf

(1) ELT L 347, 20.12.2013, lk 671.